Қазақстан мен Моңғолия цифрландыру бағытында ынтымақтастықты нығайтпақ
DATE: 21:19, 28 Қазан 2024 | GMT +5
TITLE: Қазақстан мен Моңғолия цифрландыру бағытында ынтымақтастықты нығайтпақ
URL: https://kaz.inform.kz/news/kazakstan-men-mongoliya-tsifrlandiru-bagitinda-intimaktastikti-nigaytpak-4a364e/
META: DATE: 21:19, 28 Қазан 2024 | GMT +5
TOTAL WORDS: 305
AUTHOR(S):
TEXT: Кездесуде тараптар ынтымақтастықтың негізгі бағыттарын, соның ішінде инновациялық экожүйені дамыту, стартаптарға қолдау көрсету, цифрлық үкіметті дамыту және аэроғарыш саласындағы келешек мүмкіндіктерді талқылады. Мадиев серіктестікті нығайту цифрландыруды дамытуға және елдер арасында озық технологиялармен алмасуға септігін тигізетінін атап өтті. Фото: Цифрлақ даму министрлігі. Министр монғолиялық стартаптардың Astana Hub-тың акселерациялық бағдарламаларына сәтті қатысуын және қазақстандық стартаптардың Моңғолия нарығындағы қатысуының артып келе жатқанын атап өтті, бұл екіжақты байланыстарды нығайтуда маңызды рөл атқарады. «Тәжірибе алмасу мен стартаптарды қолдау екі елде де кәсіпкерлік әлеуетті арттырып, технологиялардың өсуіне ықпал етеді», — деді Мәдиев. Сапар барысында министр e-Mongolia — 2020 жылы іске қосылған бұл платформа мемлекеттік қызметтерге қолжетімділікті жеңілдетуге арналған платформасымен танысты. Платформа Моңғолия халқының 85%-ын қамтиды. Қазақстанның 90%-дан астам мемлекеттік қызметтерге онлайн қолжетімділікті қамтамасыз ететін eGov жүйесі ықтимал ынтымақтастық және тәжірибе алмасу тақырыбына айналды. Мәдиев Моңғолияның ICT Group сияқты ірі IT нарығы көшбасшыларымен, оның ішінде ең ірі жеке ақпараттық жүйе операторы өкілдерімен кездесті. ICT Group Моңғолия халқының 91%-дан астамын қамтып, жасанды интеллект, блокчейн және монғол тіліне арналған тілдік модельдер әзірлеу салаларында инновациялар енгізуде. Фото: Цифрлық даму министрлігі. Сонымен қатар, министр монғол стартаптарын халықаралық нарыққа шығаруға жағдай жасайтын жұмыс орындарын ұсыну, кәсіби сертификаттау және цифрлық дағдыларды дамыту арқылы қолдау көрсететін Моңғолияның Ұлттық ақпараттық технологиялар паркіне барды. Қазақстан мен Моңғолияның цифрландыру және технологиялар саласындағы ынтымақтастығы тұрақты даму және халықаралық аренада көшбасшылықты нығайту үшін жаңа мүмкіндіктер ашуда. Өзара ынтымақтастық екі елде де техникалық құзыреттерді нығайтуға және жаңа технологияларды азаматтардың күнделікті өміріне тиімді енгізуге ықпал ететін болады. Фото: Цифрлық даму министрлігі. «Монғол тарапы Қазақстан Республикасының электрондық үкіметінің жекелеген шешімдеріне ерекше қызығушылық танытты, өйткені құрылымдық жағынан екі елдің параметрлері ұқсас және бұл шешімдер Моңғолияда да сұранысқа ие болуы мүмкін. Сондай-ақ, Моңғолия үкіметі қазіргі уақытта цифрлық экономика мен жасанды интеллектке ерекше назар аударуда, бұл біздің еліміз үшін де қызықты болуы мүмкін», — деді министр Жаслан Мадиев. Осыған дейін Президенттің жол қауіпсіздігін цифрландыруға қатысты заңға қол қойғаны туралы жаздық
